Kamu bisa jelasin ke aku soal Sekolah Tinggi Akuntansi Negara dalam bahasa jawa?

Sekolah Tinggi Akuntansi Nagara (STAN) ya iku pawiyatan inggil kadinasan kang diselenggarakae déning Badan Pendidikan dan Pelatihan Keuangan Kementerian Keuangan Republik Indonesia, lan nganakake pamulangan ing babagan keuangan, Program Diploma (Prodip) Babagan Keuangan. Madege STAN dhedhasar  Dudutan Présidhèn RI No.45 Tahun 1974 juncto Dudutan Présidhèn RI No.12 Tahun 1967 lan uga Peraturan Mantri Keuangan.

STAN nganakake pawiyatan kanggo lulusan SMU, Madrasah aliyah lan SMK kanthi tataran Program Diploma I dan III Keuangan kanthi  spesialisasi:

Prodip I / III Keuangan Spesialisasi Kepabeanan dan Cukai

Prodip I / III Keuangan Spesialisasi Kebendaharaan Nagara

Prodip I / III Keuangan Spesialisasi Pajak

Prodip III Keuangan Spesialisasi Pengurusan Piutang dan Lelang Nagara

Prodip III Keuangan Spesialisasi Pajak Bumi dan Wangunan

Prodip III Keuangan Spesialisasi Akuntansi

Déné program studi non-reguler kang diselenggarakake déning STAN ing antarané:

Prodip IV Keuangan Spesialisasi Akuntansi

Prodip III Keuangan Spesialisasi Akuntansi dengan Kurikulum Khusus (Ajun Akuntan Khusus)

Prodip III Keuangan Spesialisasi Pajak dengan Kurikulum Khusus

Program Pendidikan Pembantu Akuntan (PA)

Tumrape Prodip I Keuangan suwéné pendhidhikan 1 taun (utawa 2 semester), lan papané ing  Kampus STAN Jakarta utawa ing  Balai Diklat Keuangan kang sumebar ing 8 laladan, ya iku ing  Medan, Palembang, Yogyakarta, Malang, Balikpapan, Makassar, Cimahi lan Manado. déné tumrape Prodip III Keuangan suwéné  pendhidhikan 3 taun (utawa 6 semester), lan papané mung ana ing Kampus STAN Jakarta.

Sasuwene sekolah, mahasiswa ora ditarik béya lan ora diasramakke. Pawiyatan STAN nganggo sistem ikatan dinas kang dikukuhaké ana ing Dudutan Mantri Keuangan RI No.289/KMK.014/2004 tanggal 14 Juni 2004 tentang Ketentuan Ikatan Dinas bagi Mahasiswa Program Diploma Babagan Keuangan di Lingkungan Departemen Keuangan RI.

Tumrap kabèh  lulusan STAN bisa diangkat dadi Calon Pegawai Negeri Sipil (CPNS) lan dibenum ing instansi-instansi sakjerone lingkungan Kementerian Keuangan RI lan instansi-instansi pamaréntah liyané, kang kalebu ing pamaréntah pusat lan uga ing pamaréntah laladan, kanthi dhedhasar aturan perundang-undangan kang lumaku.

Ing taun ajaran 2012/2013, STAN ora mbukak daptaran mahasiswa anyar.